ՀԻՄՆԱՎՈՐՈՒՄ

«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 405-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Ընթացիկ իրավիճակը և իրավական ակտի ընդունման անհրաժեշտությունը

«Հայաստանի Հանրապետության կառավարության 2018 թվականի ապրիլի 12-ի N 405-Ն որոշման մեջ փոփոխություններ կատարելու մասին» Կառավարության որոշման նախագծի (այսուհետ` Նախագիծ) ընդունման նպատակն է բարելավել նախազորակոչային ու զորակոչային տարիքի արական սեռի քաղաքացիների բժշկական փորձաքննության, բժշկական օգնության և սպասարկման աշխատանքները:

Ներկայումս Կենտրոնական բժշկական հանձնաժողովի կողմից լրացուցիչ, ստուգիչ կամ հսկողական հետազոտության ուղեգրումն իրականացվում է համապատասխան տարածքային զինվորական կոմիսարի, իսկ «Դժվարամատչելի ախտորոշիչ հետազոտություններ» ծրագրով` Առողջապահության նախարարության կողմից: Առողջապահության նախարարության կողմից ուղեգրումներն իրականացվում են համապատասխան զինվորական կոմիսարիատի գրության հիման վրա, այն պարագայում, երբ ուղեգրումն անմիջականորեն կարող է իրականացվել համապատասխան զինվորական կոմիսարիատի, ինչպես որ լրացուցիչ, ստուգիչ կամ հսկողական հետազոտության ժամանակ, որի արդյունքում առավելագույնս արագ կկազմակերպվի ուղեգրման գործընթացը: Բացի այդ, Առողջապահության նախարարությունն իրականացնում է քաղաքականություն մշակող մարմնին ոչ բնորոշ գործառույթ, այն է` Կենտրոնական բժշկական հանձնաժողովի եզրակացության հիման վրա զորակոչային տարիքի անձանց ուղեգրում հատուկ և դժվարամատչելի ախտորոշիչ հետազոտությունների, ինչն անդրադառնում է աշխատանքի արդյունավետության վրա:

Միաժամանակ, Կառավարության 2018 թվականի ապրիլի 12-ի N 405-Ն որոշմամբ սահմանված է նախազորակոչային և զորակոչային տարիքի քաղաքացիների բժշկական հետազոտություն և բուժում իրականացնող բժշկական հաստատությունների ցանկը, որը ներառում է սահմանափակ թվով բժշկական հաստատություններ: Արդյունքում նախազորակոչային և զորակոչային տարիքի քաղաքացիների բժշկական հետազոտության և բուժման գործընթացում լիարժեք կերպով չեն օգտագործվում արդիականացված, նորագույն տեխնոլոգիաներով հագեցած լիցենզավորված և պետական պատվեր իրականացնող բժշկական հաստատությունների հնարավորությունները:

2. Առաջարկվող կարգավորումների բնույթը

Նախազորակոչային և զորակոչային տարիքի քաղաքացիների հետազոտման ուղեգրման գործընթացը պարզեցնելու նպատակով առաջարկվում է ոչ միայն լրացուցիչ, ստուգիչ կամ հսկողական հետազոտությունների, այլ նաև հատուկ և դժվարամատչելի ախտորոշիչ հետազոտությունների ուղեգրումն իրականացնել զինվորական կոմիսարիատի կողմից: Միաժամանակ, առաջարկվում է ընդլայնել նախազորակոչային և զորակոչային տարիքի քաղաքացիների բժշկական հետազոտություն և բուժում իրականացնող բժշկական հաստատությունների ցանկը, ինչը թույլ կտա նախազորակոչային և զորակոչային տարիքի քաղաքացիների բժշկական հետազոտության և բուժման գործընթացում ներգրավել արդիականացված, նորագույն տեխնոլոգիաներով հագեցած լիցենզավորված և պետական պատվեր իրականացնող բժշկական հաստատությունների մեծ մասը:

1. Նախագծի մշակման գործընթացում ներգրավված ինստիտուտները և անձինք

Նախագծի մշակմանը մասնակցել են Առողջապահության նախարարության աշխատակիցները:

1. Ակնկալվող արդյունքը

Նախագծի ընդունմամբ ակնկալվում է բարելավել նախազորակոչային ու զորակոչային տարիքի արական սեռի քաղաքացիների բժշկական փորձաքննության, բժշկական օգնության և սպասարկման աշխատանքները:

ՏԵՂԵԿԱՆՔ

«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 405-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՆՈՐ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

Նախագծի ընդունման կապակցությամբ այլ իրավական ակտերում փոփոխություն կատարելու անհրաժեշտություն չի առաջանա:

ՏԵՂԵԿԱՆՔ

«ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԱՊՐԻԼԻ 12-Ի N 405-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀՀ ՊԵՏԱԿԱՆ ԲՅՈՒՋԵԻ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: